Junina ralo

La Junina ralo aŭ Junina lateralo (Laterallus tuerosi aŭ Laterallus jamaicensis tuerosi) estas specio aŭ subspecio de birdoj de la familio Raledoj. Ĝi estis foje konsiderata distinga subspecio de la Jamajka ralo (L. jamaicensis). Ĝi estas, kiel sugestas ties komuna nomo, endemia de marĉaj habitatoj ĉe la Lago Junino en okcident-centra Peruo. Ĝi estas minacata pro habitatoperdo. BirdLife International (2016). "Laterallus tuerosi". IUCN Red List of Threatened Species. 2016: e.T22692358A93350323. doi:10.2305/IUCN.UK.2016-3.RLTS.T22692358A93350323.en. Alirita la 11an de Novembro 2021. Mongabay: Animal photos of the day: the most elusive bird in the world? 

La taksonomio de la Junina ralo estas ankoraŭ disputata: ĝi estis dekomence priskribita kiel subspecio de la Jamajka ralo en 1983 kaj en postaj jaroj ĝi estis foje konsiderata ĉu subspecio de la Jamajka ralo ĉu propra specio. Ilia plumaro estas tre diferenca kompare kun aliaj subspecioj de la Jamajka ralo, sed ĝia voĉo estas tre simila al tiuj de la du aliaj sudamerikaj subspecioj (L. j. murivagans de marborda Peruo kaj L. j. salinasi de Ĉilio kaj Argentino), kvankam ĝi montras kelkajn diferencojn. Tamen, iliaj voĉoj estas tre diferencaj disde la voĉoj de la nordamerikaj subspecioj. Dekomenca pruvaro sugestas ankaŭ, ke la Galapaga ralo, alia membro de tiu specikomplekso, havas voĉon kiu similas al tiu de la sudamerikaj specioj de Jamajka ralo.

Krome la Junina ralo estas tre grave minacata, ĉefe pro habitatoperdo, kaj estas konsiderata endanĝerita fare de IUCN. Kelkaj aliaj minacataj animaloj, kiel du birdoj, nome la Junina grebo (Podiceps taczanowskii) kaj la Junina Blankatufa grebo (Rollandia rolland), estas limigitaj al la sama lago.

Referencoj

Kategorio:Raledoj
Kategorio:Faŭno de Sudameriko